****

**Lesy Slovenskej republiky, štátny podnik Odštepný závod Liptovský Hrádok**

podľa ustanovení § 281 až § 288 Obchodného zákonníka

vyhlasuje

**OBCHODNÚ VEREJNÚ SÚŤAŽ**

**na predaj drevnej hmoty formou podania záväzných návrhov**

**Predmet:**

Drevná hmota (drevo na pni) v obchodnom celku (porastoch) OZ Liptovský Hrádok, LS Liptovská Teplička. Podkladom k predmetu predaja sú údaje z PSoL, LC Liptovská Teplička, podľa JPRL.

Podrobné špecifikácie drevnej hmoty v obchodnom celku (poraste) obsahujú "súťažné podmienky" - [www.lesy.sk](http://www.lesy.sk) .

Obchodná verejná súťaž sa vyhlasuje pre každý obchodný celok zvlášť, teda aj ponuky musia byť podávané samostatne pre každý OC.

**Časový priebeh obchodnej verejnej súťaže: OC Liptovská Teplička**

Etapa súťaže Termín

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prehliadka ponúkaného predmetu predaja v OZ, LS, LO 17.5.2017 o 8.00 hod.

odovzdanie súťažných návrhov 22.5.2017 do 8.00 hod.

kontrola zabezpečenia finančnej zábezpeky 22.5.2017 o 8.15 hod

otváranie obálok s ponukami 22.5.2017 o 8.30 hod.

oznámenie o výsledku vyhodnotenia 23.5.2017

uzatváranie zmlúv 24.5.2017

**Spôsob podávania súťažných návrhov:**

Súťažné návrhy sa podávajú v písomnej forme v slovenskom jazyku v dvoch vyhotoveniach vložených do jednej obálky. Návrhy musia byť verifikované podpisom a pečiatkou uchádzača. Obálka s návrhmi musí byť zaistená proti možnému predčasnému otvoreniu, musí obsahovať upozornenie **"SÚŤAŽ-NEOTVÁRAŤ"**, s uvedením špecifikácie súťaže a názvu obchodného celku: "**Predaj dreva na pni-LS Liptovská Teplička OC Liptovská Teplička**" a s uvedením adresy odosielateľa. Cena v návrhu musí byť stanovená v platnej mene SR, to je v €/m3 (bez DPH) podľa jednotlivých JPRL. Uchádzač musí predložiť cenu v návrhu ku každému JPRL, inak bude zo súťaže vylúčený. Uchádzač musí mať oprávnenie na obchod s drevom, resp. obchodnú a sprostredkovateľskú činnosť. Uchádzač priloží výpis z obchodného registra alebo živnostenského registra, nie starší ako tri mesiace. Obálky, ktoré prídu po stanovenom termíne: **22.5.2017 8.00 hod.**, nebudú zaradené do súťaže. Obálky, ktoré nebudú obsahovať všetky požadované údaje, budú zo súťaže vylúčené. Súťažné návrhy možno doručiť doporučene poštou, kuriérom alebo osobne na adresu vyhlasovateľa. Preberať ich bude **sekretárka OZ p. Zuzana Puterová, tel. +421918334288, č. dverí 11, v budove OZ Liptovský Hrádok na 2. poschodí.** Ponuky sú viazané na finančnú zábezpeku vo výške **1 000 EUR**, ktorú uchádzač poukáže na číslo účtu **SK800 2000 0000 0136 698 2453.** Uvedená zábezpeka musí byť na tomto účte pripísaná najneskôr 1 deň pred stanoveným dňom kontroly zabezpečenia finančnej zábezpeky.

Príjemca: **Lesy Slovenskej republiky, štátny podnik Odštepný závod Liptovský Hrádok, J. Martinku 110/6, 033 11 Liptovský Hrádok**
 Banka: **VÚB, a.s.,** IBAN: **SK800 2000 0000 0136 698 2453** SWIFT: **SUBASKBX** VS: **IČO platcu** KS: **0308**Bližšia špecifikácia: **uvedie sa názov uchádzača pre účely jednoznačnej identifikácie**

Uchádzač pri odovzdávaní súťažných návrhov uvedie spôsob vrátenia finančnej zábezpeky a poskytne identifikačné údaje pre jej vrátenie: **bankové spojenie, číslo účtu, SWIFT, IBAN.**

Finančná zábezpeka prepadne v prospech LESY SR, ak uchádzač ktorý uspeje v súťaži odstúpi od svojej ponuky.

Minimálna kúpna cena pre obchodné celky je stanovená v podmienkach súťaže (www.lesy.sk).

Podmienky súťaže a návrh kúpnej zmluvy je taktiež uvedený na www.lesy.sk.

**Úhrada nákladov v obchodnej verejnej súťaži:**

Vyhlasovateľ neuhrádza uchádzačom žiadne náklady spojené s účasťou v tejto obchodnej verejnej súťaži.

**Vyhradené práva vyhlasovateľa obchodnej verejnej súťaže:**

Vyhlasovateľ si vyhradzuje právo:

1. Obchodnú verejnú súťaž zrušiť a ukončiť bez výberu najvhodnejšieho súťažného návrhu pre každý obchodný celok samostatne.
2. Zmeniť podmienky OVS a ostatné súťažné podmienky tak, že zmena bude uverejnená spôsobom, ako je vyhlásená táto OVS (tlač, internet).
3. V prípade nevyhovujúcich súťažných návrhov odmietnuť všetky súťažné návrhy a obchodnú verejnú súťaž ukončiť ako neúspešnú, pre každý obchodný celok samostatne.
4. Podaním súťažného návrhu uchádzač prejavuje súhlas s podmienkami súťaže.

Vyhodnocovať sa bude celková hodnota kúpnej ceny v € za obchodný celok, stanovená na základe cien za jednotlivé JPRL a predpokladaného množstva m3 podľa jednotlivých JPRL.

Kritérium pre hodnotenie súťažných návrhov je **najvyššia ponúknutá kúpna cena**, pri dodržaní podmienok účasti OVS.

**Spôsob vyhlásenia výsledkov OVS:**

Vyhlasovateľ oznámi úspešnému uchádzačovi, že jeho návrh prijíma a túto skutočnosť oznámi do konca nasledujúceho pracovného dňa emailovou poštou po otváraní obálok. **Z tohto dôvodu je potrebné v návrhoch uviesť e-mailovú adresu na ktorú sa bude rozhodnutie o prijatí návrhu posielať, číslo telefónu a meno zodpovednej osoby uchádzača.** Úspešný uchádzač ihneď potvrdí, že oznámenie dostal a informáciu potvrdí odpoveďou uvedenou v emailovej pošte. Ak oslovený uchádzač najneskoršie do 7 dní od prevzatia oznámenia o prijatí návrhu neuzavrie kúpnu zmluvu, vyhlasovateľ začne jednanie s účastníkom, ktorý sa umiestnil na ďalšom mieste v poradí.

**Ďalšie súťažné podmienky:**

Odovzdaním súťažného návrhu uchádzač prejavuje súhlas s podmienkami súťaže a s podmienkami uvedenými v návrhu kúpnej zmluvy osobitne bodu V. Platobné podmienky, bodu VIII. Zmluvné pokuty, bodu IX. Technologické podmienky, ods. 1. spôsobu vykonávania ťažobných zásahov podľa schválenej technologickej typizácie.

[**Prílohy kúpnej zmluvy**](http://www.lesytanap.sk/03-dokumenty/files/ovs2005/ovs3/Kupnazmluva-drevonapni-3kolo.pdf)**:**

[Príloha k zmluve **- Technologický protokol**](http://www.lesytanap.sk/03-dokumenty/files/ovs2005/ovs3/priloha4-odovzdanie.pdf)

Príloha k zmluve - **Všeobecne záväzné podmienky pre vykonávanie lesníckych činností v podmienkach
 štátneho podniku LESY SR**

Príloha k zmluve – **Harmonogram predaja dreva na pni**

Príloha k zmluve – **Záznam z priebežnej kontroly predaja dreva na pni**

Príloha k zmluve – **Kontrolná známka**

Príloha k zmluve - [**Mapa obchodného celku**](http://www.lesytanap.sk/03-dokumenty/files/ovs2005/ovs3/mapy/oc23a.gif)

**Zásady pre výber mechanizačných prostriedkov**

1. Dodávateľ je vlastníkom alebo vie preukázať dostatočnú vybavenosť výrobnými prostriedkami pre vykonanie zmluvného rozsahu prác v zmysle stanovených technológií,
2. technika je v dobrom prevádzkyschopnom stave, bez viditeľného úniku pohonných hmôt a mazadiel,
3. mechanizačné prostriedky sú vybavené lekárničkou a materiálom na asanáciu uniknutých ropných látok (preferovaný je vapex) a to prostriedky pre približovanie vrátane harvesterov min 5 l a prostriedky pre odvoz dreva min 10 l. Ostatné prostriedky pri množstve pohonných hmôt a mazacích náplní do 100 l = 5 l a pri množstve nad 100 l = 10 l absorbentu. Množstvo náplní sa rovná kapacite palivovej nádrže, mazacieho a hydraulického systému,
4. v JMP sa používajú ekologicky odbúrateľné mazadlá (Ekopil, rastlinný olej, Arborol a pod.),
5. ak výrobca mechanizačného prostriedku pripúšťa použitie ekologických palív a mazív je ich použitie povinné.

**Harmonogram prehliadky predmetu predaja ponúkaných obchodných celkov je:** 17.5.2017 o 8.00

**Miesto prehliadky OC:** Zraz záujemcov je na lesnej správe Liptovská Teplička o 8.00 hod.

**Sídlo lesnej správy Liptovská Teplička:** **Liptovská Teplička , Pod Úbočou č. 380/29**

Záujemcom bude k dispozícii vedúci lesníckeho obvodu, vedúci lesnej správy, vedúci výrobného úseku OZ, respektíve ním poverený pracovník ústredia OZ. K dispozícii budú porastové mapy, základné údaje z PSoL, prehliadka terénu.

**Otváranie obálok s ponukami:**

Dňa **22.5.2017 o 8.30.hod** v budove OZ Liptovský Hrádok, Juraja Martinku 110/6, 033 011 Liptovský Hrádok, 1. poschodie, zasadačka OZ. Pri rovnosti návrhov je úspešným návrh, ktorý bol doručený ako prvý.

**Uzatváranie zmlúv:**

Do 7 dní od prevzatia oznámenia o prijatí návrhu s vystavením zálohovej faktúry.

Vyhlasovateľ si vyhradzuje právo zmien, resp. zrušenie OVS ( www.lesy.sk ).